Okresná prokuratúra Michalovce 
Nám. Slobody 3, 071 01 Michalovce 1

Sp. zn. : 1 Pv 57/14/8807	Michalovce, 22.7.2015
EEČ : 2-66-284-2015

U Z N E S E N I E

Trestná vec:	obvinený XXXXX a spol.  
Prečin:	

Rozhodol: 	prokurátorka Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: pekár
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Michalovce zo dňa 22.7.2015, spisová značka 1 Pv 57/14/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Zákonní zástupcovia mal. XXXXX,  nar. 26. 09. 1998, ku ktorému  majú povinnosť dbať o jeho všestranný vývoj, sústavnú a dôslednú starostlivosť o jeho výchovu a výživu, vyplývajúcu z ustanovení Zákona o rodine, tieto svoje zákonné povinnosti vychovávať  dieťa zanedbávali a umožnili mu viesť záhaľčivý život tým, že nezabezpečili, aby riadne navštevoval Základnú školu v XXXXX, v dôsledku čoho mal. XXXXX v školskom roku 2012/2013 v období od 01. 09. 2012 do 30. 06. 2013 vymeškal  119 neospravedlnených vyučovacích hodín a v školskom roku 2013/2014 v období od 01. 09. 2013 do 20. 01. 2014 vymeškal 63 neospravedlnených  vyučovacích hodín, teda od 01. 09. 2012 do 20. 01. 2014 spolu vymeškal 182 neospravedlnených vyučovacích hodín. 

Uznesením prokurátora Okresnej prokuratúry Michalovce zo dňa 22.7.2015, spisová značka 1 Pv 57/14/8807, bola určená všetkým obvineným skúšobná doba v trvaní 12 mesiacov.
Odôvodnenie:
Uznesením Okresnej prokurátorky v Michalovciach sp. zn. 1Pv 57/14/8807 zo dňa 17. 03. 2014 bolo podľa § 216 ods. 1 písm. a, c) Tr. poriadku podmienečne zastavené trestné stíhanie pre prečin ohrozovania mravnej výchovy mládeže podľa § 211 ods.1, písm. b) Tr. zákona proti obvineným XXXXX, nar. 12. 09. 1973 a XXXXX, nar. 24. 05. 1973, ktorého sa mali dopustiť tým, že ako zákonní zástupcovia mal. XXXXX,  nar. 26. 09. 1998, ku ktorému  majú povinnosť dbať o jeho všestranný vývoj, sústavnú a dôslednú starostlivosť o jeho výchovu a výživu, vyplývajúcu z ustanovení Zákona o rodine, tieto svoje zákonné povinnosti vychovávať  dieťa zanedbávali a umožnili mu viesť záhaľčivý život tým, že nezabezpečili, aby riadne navštevoval Základnú školu v XXXXX, v dôsledku čoho mal. XXXXX v školskom roku 2012/2013 v období od 01. 09. 2012 do 30. 06. 2013 vymeškal  119 neospravedlnených vyučovacích hodín a v školskom roku 2013/2014 v období od 01. 09. 2013 do 20. 01. 2014 vymeškal 63 neospravedlnených  vyučovacích hodín, teda od 01. 09. 2012 do 20. 01. 2014 spolu vymeškal 182 neospravedlnených vyučovacích hodín. 
XXXXX

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 (dvanásť) mesiacov pre každého z obvinených. Toto rozhodnutie sa stalo právoplatným dňom 29. 04. 2014 u oboch obvinených. 

 Skúšobná doba pre podmienečné zastavenie trestného stíhania uplynula dňom 29. 04. 2015 u oboch obvinených.

Po uplynutí skúšobnej doby boli vyžiadané odpisy z registra trestov a  správy o povesti obvinených.  

	Bolo zistené, že obvinení XXXXX a XXXXX v priebehu skúšobnej doby viedli riadny život, nedopustili sa žiadneho trestného činu, ani priestupku.

Z vyššie uvedeného je zrejmé, že obvinení XXXXX a XXXXX  vyhoveli podmienkam uvedeným v ustanovení § 217 ods. 1 Tr. poriadku, preto bolo rozhodnuté, že sa v skúšobnej dobe podmienečného zastavenia trestného stíhania osvedčili.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Šándorová
prokurátorka